钦定古今图书集成/理学汇编/经籍典/第082卷 > 程迥周易古占 > 《变卦第六》
## 钦定古今图书集成/理学汇编/经籍典/第082卷 > 程迥周易古占 > 《变卦第六》

六画既成，六十四卦既具。若夫极数之占，则有变卦
存焉。其初列六十四卦，以两仪乘之，其别一百二十
八；其二以四象乘之，其别二百五十六；其三以八卦
乘之，其别五百一十二；其四列内卦之数，复以两仪
乘之，其别一千二十四；其五复以四象乘之，其别二
千四十八；其六复以八卦乘之，其别四千九十六。故
朱震曰：“《周易》以变者占。”一卦变六十四卦。六十四卦
变四千九十有六。此皆出于加一倍法也。